[image: image1.jpg]



Nr.       

RAPORT DE SPECIALITATE
privind aprobarea transmiterii în administrarea Inspectoratului de Poliție Județean Alba a unui imobil (teren) aflat în domeniul public al municipiului Alba Iulia, situat în municipiul Alba Iulia, str.Ion Arion

Prin proiectul de hotărâre supus spre dezbatere Consiliului Local al municipiului Alba Iulia, propunem să se ia în discuție aprobarea transmiterii în administrarea Inspectoratului de Poliție Județean Alba,  a  imobilului (teren), situat în Alba Iulia, str.Ion Arion, în suprafață de 2.231 mp, înscris în CF nr.119443 Alba Iulia, cu nr.cadastral 119443 și nr.top.1257/1, 1257/2, 1257/3, 1257/4, cu categoria de folosință curți construcții, aparținând domeniului public al municipiului Alba Iulia, având cod de clasificare 9 și valoarea de inventar de 1.470.510 lei, în scopul amplasării pe acesta a unor containere modulare cu destinația de birouri

La întocmirea proiectului de hotărâre, s-au avut în vedere următoarele:


Prin adresa nr.135.548/2023, înregistrată la Primăria municipiului Alba Iulia sub nr.132.455/2023, Inspectoratul de Poliție Județean Alba solicită transmiterea în administrare cu titlu gratuit a unui teren proprietate publică a municipiului Alba Iulia, cu nr.cadastral 119443, în suprafață de 2.231 mp, în vederea amplasării pe acesta a unor containere modulare cu destinația de birouri, pentru o perioadă de 12 luni, cu posibilitate de prelungire.


Inspectoratul de Poliție Județean Alba își motivează solicitarea prin aceea că acestei instituții publice i-a fost aprobată cererea de finanțare C5-B2.2.b119 pentru ”Reabilitarea și modernizarea imobilelor din cadrul IPJ Alba, pe str.I.I.C.Brătianu nr.1B” prin Planul Național de Redresare și Reziliență – Componenta 5 – Valul Renovării – Operațiunea B2.2.b – Renovare energetică aprofundată a clădirilor publice, în acest context fiind necesară relocarea personalului din cadrul IPJ Alba și a tehnicii din dotare, până la finalizarea lucrărilor de reabilitare, urmând ca un număr de aproximativ 80 de polițiști să-și desfășoare temporar activitatea în containerele modulare care urmează a fi amplasate pe terenul ce face obiectul prezentului proiect de hotărâre.


Precizăm faptul că prin HCL nr.446/2023, la solicitarea IPJ Alba, au mai fost transmise în administrarea acestei instituții publice, tot cu caracter temporar în vederea desfășurării în bune condiții a activității acesteia până la finalizarea lucrărilor de reabilitare a sediului IPJ Alba, clădirea Căminului Cultural din Oarda de Jos și terenul aferent acesteia, precum și clădirea care adăpostea fosta Școală cu clasele I – IV precum și fosta Grădiniță cu program prelungit di Oarda de Sus.


La redactarea proiectului de hotărâre, au mai fost avute în vedere dispoziţiile   art.861 alin.(3) și art.867 – 870 din Legea nr.287/2009 privind Codul civil, republicată, cu modificările și completările ulterioare, dispozițiile HCL nr.33/2022 privind înscrierea dreptului de proprietate al municipiului Alba Iulia – domeniul public și alipirea unor imobile (terenuri), situate în Alba Iulia, str.Ion Arion și ale art.129 alin.(2) lit."c", coroborat cu art.129 alin.(6) lit.”a”, ale art.139 alin.(3) lit.”g”, ale art.196 alin.(1) lit.”a”, ale art.298 – art.301 din OUG nr.57/2019 privind Codul Administrativ, cu modificările și completările ulterioare.

